 **Sjekkliste for vedlikehold bad og vaskerom**De fleste installasjoner krever godt og jevnlig vedlikehold for at ikke levetiden på produktene skal avkortes. Disse tingene bør du tenke på:

* **Sluk.** Fjern hår- og såperester jevnlig.
* **Vannlåser.** Bør renses to ganger i året.
* **Armatur.** Silen bør renses årlig.
* **Toaletter.** Rengjøres med ripefrie skuremidler. Hold gulvet tørt og rent så eventuelle lekkasjer oppdages raskt.
* **Servant.** Hold avløpet rent for hår og såperester. Benytt eventuelt en avløpsåpner som du får kjøpt hos rørleggeren, dersom det er tett. Rengjør jevnlig servant med ripefrie skuremidler.
* **Badekar.** Sjekk jevnlig at alt vann ledes til sluk. Regngjør jevnlig med ripefrie skuremidler.
* **Silikon.** Silikon er ferskvare. Ved misfarging eller sprekker bør det legges nytt.
* **Varmtvannsbereder.** Bør være plassert i rom med sluk. Undersøk jevnlig for å utelukke lekkasjer.
* **Vaskerom.** Vannslanger knyttet til maskiner bør skiftes hvert 10 år. Sørg for at klesfibre og såperester ikke tetter avløpet.